Æskulýðsvettvangurinn ásamt hópi fagaðila í barnaverndarmálum hefur á síðustu mánuðum unnið að því að setja á laggirnar netnámskeið í barnavernd fyrir fólk sem starfar með börnum og ungmennum í íþrótta - og æskulýðsstarfi sem og aðra áhugasama um barnaverndarmál . Markmiðið með netnámskeiðinu er að auka þekkingu starfsfólks og sjálfboðaliða í íþrótta - og æskulýðsfélögum um land allt á því hvernig bregðast eigi við og koma í veg fyrir einelti , ofbeldi og áreitni í félagsstarfi og gera börnum og ungmennum auðveldara með að fá úrlausn slíkra mála þegar þau koma upp . Námskeiðið verður formlega tekið í notkun fimmtudaginn 26. september kl. 10 - 11 í þjónustumiðstöð KFUM og KFUK við Holtaveg .